Hvad husker du bedst, når du ser tilbage på 2019 i Nordjylland? Måske et fyr, der blev flyttet? Bombetrusler mod flere nordjyske uddannelsesinstitutioner? Da en underviser på Aalborg Universitet blev opsagt, og kvitterede med at give alle elever karakteren 12? Eller da der var babylykke i Aalborg Zoo, uroligheder i Lille Vildmose eller da Aalborg Håndbold blev pokalmestre? 2019 var et begivenhedsrigt år her i regionen. Et år, der begyndte med storm – bogstaveligt talt. Men også et år, hvor en mand besluttede sig for at sige hej til 100 nye mennesker på 100 dage, og hvor en 6-årig pige fra Onsild sendte et gækkebrev til politiet, som svarede på brevet ved at dukke op på skolen med påskeæg. Og så selvfølgelig et år, hvor regeringsmagten skiftede. TV2 Nord har samlet alle højdepunkterne og kogt dem ned til to udsendelser. Første del kan du se øverst i artiklen. Anden del kan du se lige her:
2019 blev et år med fokus på klimaet, et folketingsvalg og et fyr, der blev flyttet. Se højdepunkterne fra 2019 i Nordjylland her.